Kersfees Geskenk | SkalkSkryf
« Donkermaan 17/12/2017
Na die reën/After the rain »
Desember 30, 2017 deur Louwie
Kersfees by Aandblostraat
Sederd ons kuier in Munich maak ons nou ook elke Kersfees ons eie kerskransie. Die Duitse opgewondenheid oor Kersfees is erg aansteeklik.
Binne in die huis het ons hierdie klein kersboompie (plastiek … ons spaar elke jaar een regte, lewende denneboom se lewe).
Toe kry ons hierdie jaar n reuse kersboom as geskenk. Die ou groot stinkhoutboom in die tuin se een tak breek af sonder waarskuwing of opgaf van rede. Geen wind of storm of ander sigbare oorsaak vir die gevalle tak kon gevind word nie. Is net maar die ouderdom wat hom inhaal, soos dit met ons almal gaan. Ons verloor ons parte so stuk stuk tot net die geraamte oorbly.
Toe moet ons inderhaas n pad oopkap na die voordeur toe om gaste in te laat. Ons het dit wel oorweeg om dit so te los tot na Nuwe Jaar. Bietjie rus eb vrede kan nie kwaad doen nie.
Dinsdag kon ons eers boomkappers kry om die tak te kom afkap en verwyder
En nou lyk ons arme boom half kaal en erg gereduseer, iets wat ons ook aan ons self sal moet doen na al die gevreet oor Kersfees. Daar sal erg gereduseer moet word, hopelik sonder om ledemate te verloor.
Die boom (opgedollie) voor sy groot val.
Na die ineenstorting. Soos n voël wat sy stertvere verloor het.
Posted in Louwie | Tagged Aftakeling, Kersboom, Kersfees, Ouderdom, Verval | 2 Kommentaar
op Desember 31, 2017 at 2:31 vm vvuureoc
Eienaardig gewoonlik is hulle stewig in tuine waar daar nie so ‘n groot resies virlig is nie. Wind het vanjaar helfte van seringboom afgeruk maar van nader gekyk het ek die weerligspoor gesien
op Desember 31, 2017 at 10:36 vm Louwie
Ek weet nie hoe oud hulle gewoonlik word nie Ockie, maar die een was al groot toe ons 17 jaar gelede hier ingetrek het. Ek skat 30 of 40 jaar is nie oud vir so `n boom nie. Sy swakpunt is waar groot takke in twee split. In daardie mik versamel water en dan kraak hy daar in twee as die wind sterk waai. Is die tweede groot tak wat nou geval het.